तूफान फानी से निपटने के लिए ओडिशा सरकार की तारीफ में बोले पीएम मोदी- नवीन बाबू ने बहुत अच्छा काम किया है  
पीएम मोदी ने की समीक्षा बैठक
हवाई सर्वेक्षण भी किया
नवीन पटनायक की तारीफ की
वहीं प्रधानमंत्री कार्यालय से जुड़े सूत्रों ने बताया है कि पीएम मोदी पश्चिम बंगाल के साथ भी ऐसी ही समीक्षा बैठक करना चाहते थे और भारत सरकार की ओर से राज्य सरकार को इसके लिए एक पत्र भी लिखा गया था.  लेकिन पश्चिम बंगाल सरकार की ओर से जवाब आया कि सभी अधिकारी चुनाव ड्यूटी में व्यस्त हैं इसलिए मीटिंग नहीं हो सकती है. इससे पहले खबर आई थी कि तूफान के दौरान ही पीएम मोदी पश्चिम बंगाल की सीएम ममता बनर्जी से बातचीत करना चाहते थे और इसके लिए दो बार फोन भी किया गया लेकिन सीएम बनर्जी की ओर से कोई जवाब नहीं आया.

#WATCH: PM Narendra Modi says,"Naveen babu ne bohat acha plan kiya, Bharat sarkar usmein unke saath reh karke sari cheezon ko aage badha payegi." #CycloneFanipic.twitter.com/MnGxBcTeFh

गौरतलब है कि चक्रवाती तूफान फानी से निपटने के लिए ओडिशा सरकार की ओर से उठाए गए  कदमों की जमकर तारीफ हो रही है. ओडिशा सरकार ने बड़ा राहत अभियान चलाते हुए 11 लाख से ज़्यादा लोगों को सुरक्षित जगह पहुंचाया. ओडिशा में बड़े स्तर पर एहतियाती क़दम उठाए जाने पर केंद्र के साथ-साथ राज्य सरकार की दुनियाभर में तारीफ़ हो रही है. ओडिशा सरकार और स्थानीय प्रशासन ने दुनिया के सामने एक मिसाल पेश की है. संयुक्त राष्ट्र ने भी इसके लिए भारत सरकार और राज्य सरकार की सराहना की है. साथ ही यूएन ने भारतीय मौसम विभाग की फानी अथवा फ़ोनी के बारे में सटीक जानकारी के लिए जमकर तारीफ़ की.